pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ หารือ ผู้บริหาร Xiaomi เชิญชวนขยายตลาดและการลงทุนในไทยมากขึ้น เชื่อมั่นศักยภาพและข้อได้เปรียบทางธุรกิจของไทย ซึ่งจะเป็นประโยชน์ต่อทุกฝ่าย
วันอังคารที่ 17 ตุลาคม 2566
17/10/2566
โฆษกรัฐบาล เผย นายกฯ หารือ ผู้บริหาร Xiaomi เชิญชวนขยายตลาดและการลงทุนในไทยมากขึ้น เชื่อมั่นศักยภาพและข้อได้เปรียบทางธุรกิจของไทย ซึ่งจะเป็นประโยชน์ต่อทุกฝ่าย
โฆษกรัฐบาล เผย นายกฯ หารือ ผู้บริหาร Xiaomi เชิญชวนขยายตลาดและการลงทุนในไทยมากขึ้น เชื่อมั่นศักยภาพและข้อได้เปรียบทางธุรกิจของไทย ซึ่งจะเป็นประโยชน์ต่อทุกฝ่าย
วันนี้ (17 ตุลาคม 2566) เวลา 13.00 น. (ตามเวลาท้องถิ่นกรุงปักกิ่งซึ่งเร็วกว่าประเทศไทย 1 ชม.) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า Mr. Alain Lam, Vice President, CFO เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดย Xiaomi เป็นบริษัทผลิตอุปกรณ์อิเล็กทรอนิกส์ที่มีนวัตกรรมขั้นสูง สร้างอุตสาหกรรมดิจิทัลที่หลากหลาย โดดเด่นในการผลิตโทรศัพท์มือถือที่ปฏิบัติการบนโปรแกรมเพื่อควบคุมการทํางานของอุปกรณ์อิเล็กทรอนิกส์ในระบบ Android
บริษัทฯ มีเครือข่ายและธุรกิจทั่วโลก เริ่มธุรกิจในไทย ปี 2018 มีการเติบโตอย่างต่อเนื่อง มีไทยเป็น Head quarter ในภูมิภาค รวมถึงการให้การสนับสนุนไทยในด้านต่างๆ เช่นในช่วงโควิด หรือการศึกษา
บริษัทฯ ได้จัดตั้งบริษัท Xiaomi Technology (ประเทศไทย) จํากัด เพื่อจําหน่าย และทําการตลาดโทรศัพท์มือถือในประเทศไทย รวมทั้งขยายตลาดในเอเชียตะวันออกเฉียงใต้อย่างต่อเนื่อง และตลาดอินโดนีเซียมีขนาดใหญ่ที่สุด รองลงมาคือไทย
นายกรัฐมนตรีขอบคุณที่บริษัทเชื่อมั่นในประเทศไทย โดยพร้อมสนับสนุนการขยายตลาดและการลงทุนในประเทศไทย เชื่อว่าไทยมีข้อได้เปรียบทางธุรกิจที่บริษัทจะได้ประโยชน์ในการลงทุนและขยายตลาดในพื้นที่
นายกฯ ชื่นชมการดําเนินการของบริษัท และขอให้ขยายการลงทุน การค้าในไทย ขอบคุณการถ่ายทอดเทคโนโลยี R&D สําหรับโครงการ landbridge จะเป็นโอกาสของบริษัท ในการร่วมกันพัฒนาในกรอบ BRI ซึ่งบริษัทฯ กําลังมองหาสถานที่ผลิต หรือโรงงานการผลิต เพื่อรองรับการเติบโตทางธุรกิจในหลายๆด้านที่เกี่ยวข้อง แม้แต่รถยนต์ EV
นายกฯ ย้ําให้ความมั่นใจการเป็นศูนย์การผลิตรถยนต์ EV ของภูมิภาค ด้วยปัจจัยสนับสนุนที่พร้อม และสภาพแวดล้อมที่ได้เปรียบ ไทยเป็นประเทศแรกที่ดําเนินมาตรการเกี่ยวกับ carbon credit ทั้ง supply and demand sides มีผู้ผลิตหลายรายที่แสดงความประสงค์ตั้งโรงงานผลิตรถยนต์ EV ในไทย
โดยนายกฯ ได้อธิบายความได้เปรียบทางภูมิศาสตร์ที่ตั้งและโครงการ landbridge ซึ่งจะสามารถเชื่อมโยงการเดินทางขนส่งไปยังจุดต่างๆได้อย่างรวดเร็ว และมีประสิทธิภาพในการเป็น Hub
บริษัทยินดีที่จะขยายการผลิตชิ้นส่วน electronics ต่างๆในไทยสําหรับผลิตภัณฑ์ของบริษัท และนําสู่ตลาดโลก ซึ่งจะช่วยเพิ่มทักษะการผลิตของแรงงานไทยควบคู่กับการ training เพื่อลดปัญหาการขาดแคลนแรงงานฝีมือและมีทักษะ
รัฐบาลไทย-ข่าวทำเนียบรัฐบาล-บีโอไอเดินหน้าขับเคลื่อนนวัตกรรมประเทศ
วันอังคารที่ 17 ตุลาคม 2566
บีโอไอเดินหน้าขับเคลื่อนนวัตกรรมประเทศ
บีโอไอเดินหน้าขับเคลื่อนนวัตกรรมประเทศ
บีโอไอเดินหน้าขับเคลื่อนนวัตกรรมประเทศ
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 5 จากซ้าย)ให้การต้อนรับ ดร.กริชผกา บุญเฟื่อง ผู้อํานวยการสํานักงานนวัตกรรมแห่งชาติ (องค์การมหาชน) (NIA) (ที่ 4 จากซ้าย) และคณะเพื่อหารือถึงความร่วมมือระหว่าง 2 หน่วยงาน ในการสร้างความร่วมมือขับเคลื่อนนวัตกรรมของประเทศ ทั้งการพัฒนาย่านนวัตกรรม และการส่งเสริมวิสาหกิจเริ่มต้น (Startup) ณ สํานักงานคณะกรรมการส่งเสริมการลงทุน ถนนวิภาวดีรังสิต เมื่อเร็ว ๆ นี้
รัฐบาลไทย-ข่าวทำเนียบรัฐบาล-เดินหน้า “คุม รับ รุก” แก้ไขมลภาวะโรงงาน ยกระดับอุตสาหกรรมไทยสู่ Green Industry
วันอังคารที่ 17 ตุลาคม 2566
เดินหน้า “คุม รับ รุก” แก้ไขมลภาวะโรงงาน ยกระดับอุตสาหกรรมไทยสู่ Green Industry
.....
กระทรวงอุตสาหกรรม (อก.) เร่งแก้ปัญหา ฝุ่นละออง (PM2.5) ซึ่งเป็น 1 ใน 5 วาระเร่งด่วน ด้วยมาตรการ "คุม รับ รุก" เพื่อยกระดับอุตสาหกรรมไทยสู่อุตสาหกรรมสีเขียว (Green Industry) ที่ยั่งยืนและมีมูลค่าเพิ่ม สอดคล้องกับนโยบาย BCG Model
.
มาตรการดังกล่าว ประกอบด้วย:
1. คุม : ควบคุมการระบายอากาศเสียจากโรงงาน โดยใช้อํานาจตาม พ.ร.บ.โรงงาน แก้กฎหมายที่เกี่ยวข้อง
2. รับ : การรับและรวบรวมข้อมูลด้านมลพิษอากาศจากโรงงานอย่าง Real-time
3. รุก : การตรวจโรงงานเชิงรุก กทม.และปริมณฑล และภาคเหนือ
.
โดย อก. ดําเนินมาตรการควบคุม และแก้ไขปัญหาฝุ่นละอองเชิงรุกกับโรงงานทั่วประเทศ จํานวนกว่า 7 หมื่นโรงงาน แบ่งเป็น โรงงานกลุ่มเสี่ยงในพื้นที่ กทม. และ ปริมณฑล กว่า 896 โรงงาน (กทม. 260 โรงงาน ปริมณฑล 636 โรงงาน) ในพื้นที่ 17 จังหวัดภาคเหนือจํานวน 668 โรงงาน
.
ขอความร่วมมือผู้ประกอบการควบคุมการผลิต ตรวจสอบประสิทธิภาพการทํางานของระบบบําบัดมลพิษทางอากาศ ตลอดจนจัดระบบเฝ้าระวังและเตือนภัยมลพิษระยะไกล ให้ประชาชนสามารถติดตามและตรวจสอบได้
.
อ่านเพิ่มเติม >>https://www.thaigov.go.th/news/contents/details/73146
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดอภัยฯ ประชุมหารือติดตามความก้าวหน้าโครงการส่งเสริมการปลูกกาแฟเพื่อทดแทนการนำเข้า
วันอังคารที่ 17 ตุลาคม 2566
รองปลัดอภัยฯ ประชุมหารือติดตามความก้าวหน้าโครงการส่งเสริมการปลูกกาแฟเพื่อทดแทนการนําเข้า
รองปลัดอภัยฯ ประชุมหารือติดตามความก้าวหน้าโครงการส่งเสริมการปลูกกาแฟเพื่อทดแทนการนําเข้า
วันอังคารที่ 17 ตุลาคม 2566 เวลา 08.30 น. นายอภัย สุทธิสังข์ รองปลัดกระทรวงเกษตรและสหกรณ์ ประชุมหารือติดตามความก้าวหน้าโครงการส่งเสริมการปลูกกาแฟเพื่อทดแทนการนําเข้า และแก้ไขปัญหา PM 2.5 บนพื้นที่ภาคเหนือ ร่วมกับมูลนิธิชาวสวนกาแฟ เจ้าหน้าที่ที่เกี่ยวข้องจากกรมวิชาการเกษตร และสํานักงานเศรษฐกิจการเกษตร ณ สถาบันวิจัยพืชสวน กรมวิชาการเกษตร
กระทรวงเกษตรและสหกรณ์ได้จัดทํา Model แนวทางขับเคลื่อนนโยบายส่งเสริมการปลูกกาแฟแก้ไขปัญหา PM 2.5 บนพื้นที่ภาคเหนือ เพื่อแก้ไขปัญหาเรื่องความขาดแคลนกาแฟในประเทศ และการแก้ไขปัญหาหมอกควันและฝุ่นละอองขนาดเล็ก PM 2.5 ผลักดันส่งเสริมให้เกษตรกรมีปรับเปลี่ยนการปลูกพืชเชิงเดี่ยว เป็นการปลูกพืชแบบผสมผสานร่วมกับกาแฟให้มากยิ่งขึ้น โดยเน้นให้เกษตรกรสามารถทําการเกษตรที่มีรายได้และช่วยรักษาป่าในชุมชน นําร่องพื้นที่จังหวัดน่าน เกษตรกร 30 ราย พื้นที่ 300 ไร่ ส่งเสริมการปลูกกาแฟผสมผสานภายในประเทศ ให้สามารถปลูกกาแฟในสายพันธุ์ที่ตลาดต้องการ ทั้งพันธุ์อะราบิกา และพันธุ์โรบัสตา โดยเน้นให้เกษตรกรเลือกการปลูกกาแฟตามสายพันธุ์ที่เหมาะสมต่อพื้นที่เป็นหลัก โดยค่าว่าเกษตรกรในพื้นที่นําร่องจะปรับเปลี่ยนทําการเกษตรเป็นมิตรกับสิ่งแวดล้อม ลดการเผาทําลายป่าในพื้นที่ภาคเหนือ เพิ่มพื้นที่เกษตรกรรมยั่งยืนต่อไป
รัฐบาลไทย-ข่าวทำเนียบรัฐบาล-แตะจ่ายค่าเดินทางสุดคุ้มด้วยบัตรกรุงไทย TranXit ตอบรับนโยบายรถไฟฟ้า 20 บาทตลอดสาย
วันอังคารที่ 17 ตุลาคม 2566
17/10/2566
แตะจ่ายค่าเดินทางสุดคุ้มด้วยบัตรกรุงไทย TranXit ตอบรับนโยบายรถไฟฟ้า 20 บาทตลอดสาย
กรุงไทยตอบโจทย์วิถีชีวิตยุคใหม่ จัดแคมเปญบัตรเดบิตกรุงไทยทรานซิท แตะจ่ายค่าเดินทางสุดคุ้ม รับเครดิตเงินคืน 50 บาท เพียงแตะจ่ายค่าเดินทาง 5 ครั้ง ภายใน 30 วัน ติดปีกการเดินทางสะดวก ตอบรับนโยบายรถไฟฟ้า 20 บาทตลอดสาย สมัครวันนี้ใช้ได้ถึง 31 มี.ค.67
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นพัฒนาเทคโนโลยีและนวัตกรรมทางการเงิน ตอบโจทย์วิถีชีวิตยุคใหม่ ยกระดับคุณภาพชีวิตคนไทยให้ดีขึ้นทุกวัน จัดแคมเปญ บัตรเดบิตกรุงไทย TranXit แตะจ่ายค่าเดินทางสุดคุ้ม รับเครดิตเงินคืน 50 บาท เมื่อแตะจ่ายค่าเดินทาง 5 ครั้ง ภายใน 30 วัน (จํากัดเดือนละ 1,000 สิทธิ รวมจํานวนสิทธิทั้งหมดไม่เกิน 6,000 สิทธิ) ระยะเวลารับสิทธิตั้งแต่วันที่ 1 ตุลาคม 2566 ถึงวันที่ 31 มีนาคม 2567 ตอบรับนโยบายค่าโดยสารรถไฟฟ้า 20 บาทตลอดสาย สําหรับรถไฟฟ้า MRT สายสีม่วง (เตาปูน-คลองบางไผ่) รถไฟฟ้า SRT สายสีแดง (สถานีกลางกรุงเทพอภิวัฒน์ - รังสิต และสถานีกลางกรุงเทพอภิวัฒน์ - ตลิ่งชัน) ตามนโยบายของรัฐบาลในการช่วยลดค่าครองชีพให้ประชาชน
บัตรเดบิตกรุงไทยทรานซิท (Krungthai TranXit Debit Card) บัตรเดียว แตะจ่ายได้ทุกการเดินทาง ทั้งรถไฟฟ้า MRT สายสีน้ําเงิน รถไฟฟ้า MRTA สายสีเหลือง สายสีชมพู รถเมล์ขสมก. (ไม่รวมรถร่วมบริการ) รถบขส. (ไม่รวมรถร่วมเอกชน) ค่าทางด่วนทุกเส้นทางของการทางพิเศษแห่งประเทศไทย และดอนเมืองโทลล์เวย์ ยกเว้นมอเตอร์เวย์ พร้อมความคุ้มครองการเดินทางวงเงิน 30,000 บาท กรณีเสียชีวิตจากอุบัติเหตุ ที่ชําระค่าโดยสารด้วยบัตรเดบิตกรุงไทย TranXit และคุ้มครองค่ารักษาพยาบาลจากอุบัติเหตุไม่เกิน 1,000 บาท/อุบัติเหตุ/ครั้ง (ไม่จํากัดจํานวนครั้ง) โดยไม่ต้องสํารองจ่ายล่วงหน้า รับประกันภัยโดย บมจ.ทิพยประกันภัย
สําหรับผู้สนใจสมัครบัตรเดบิตกรุงไทย TranXit ได้ที่ ธนาคารกรุงไทย สาขาในพื้นที่กรุงเทพฯ และปริมณฑล ดูรายละเอียดเพิ่มเติมได้ที่เว็บไซต์ www.krungthai.com หรือ Krungthai Contact Center โทร. 02 - 111-1111
รัฐบาลไทย-ข่าวทำเนียบรัฐบาล-ไทยครองแชมป์ “ส่งออกสินค้าสร้างสรรค์” ต่อเนื่อง 2 ปีซ้อน ในดัชนีนวัตกรรมโลก GII 2023
วันอังคารที่ 17 ตุลาคม 2566
ไทยครองแชมป์ “ส่งออกสินค้าสร้างสรรค์” ต่อเนื่อง 2 ปีซ้อน ในดัชนีนวัตกรรมโลก GII 2023
.....
องค์การทรัพย์สินทางปัญญาโลก (WIPO) ซึ่งเป็นองค์กรระหว่างประเทศภายใต้องค์การสหประชาชาติ จัดตั้งขึ้นเมื่อปี พ.ศ.2510 เพื่อส่งเสริมการปกป้องคุ้มครองทรัพย์สินทางปัญญา ได้ประกาศ “ผลการจัดอันดับดัชนีนวัตกรรมโลกประจําปี 2566 (Global Innovation Index 2023 : GII 2023)” โดย ประเทศไทย ได้อันดับ 1 ด้านการ “ส่งออกสินค้าสร้างสรรค์” ติดต่อกันเป็นปีที่ 2
.
ดัชนีนวัตกรรมโลก (GII) เปรียบเสมือนตัวชี้วัดการจัดอันดับผลการดําเนินงานที่สะท้อนขีดความสามารถด้านนวัตกรรมของประเทศในด้านต่าง ๆ ซึ่งในภาพรวมไทยอยู่อันดับที่ 43 จาก 132 ประเทศ/เขตเศรษฐกิจทั่วโลก เป็นอันดับที่ 5 ในกลุ่มประเทศรายได้ปานกลางระดับสูง โดยมี 2 ตัวชี้วัดที่ไทยได้ครองอันดับ 1 ของโลก ได้แก่ การส่งออกสินค้าสร้างสรรค์ (Creative Goods Export) และ การลงทุนสําหรับการวิจัยและพัฒนา (R&D) โดยภาคธุรกิจ
.
นอกจากนี้ จากรายงาน GII 2023 ประเทศไทยยังมีตัวชี้วัดเกี่ยวกับทรัพย์สินทางปัญญาที่น่าสนใจและได้รับการปรับอันดับดีขึ้นอีกหลายด้าน เช่น จํานวนคําขออนุสิทธิบัตรที่ยื่นโดยผู้มีถิ่นที่อยู่ในไทย สูงเป็นอันดับ 6 ของโลก จากเดิมอันดับ 8 การใช้จ่ายเกี่ยวกับสินค้าและบริการด้านทรัพย์สินทางปัญญา เป็นอันดับ 16 คงที่ จํานวนคําขอสิทธิบัตรการออกแบบผลิตภัณฑ์ที่ยื่นโดยผู้มีถิ่นที่อยู่ในไทย สูงเป็นอันดับที่ 32 ของโลก จากเดิม 34 เป็นต้น
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ถกบริษัทฯกันตนา หารือสนับสนุนซอฟต์พาวเวอร์ไทย
วันอังคารที่ 17 ตุลาคม 2566
17/10/2566
รัฐมนตรีฯ พิมพ์ภัทรา ถกบริษัทฯกันตนา หารือสนับสนุนซอฟต์พาวเวอร์ไทย
รัฐมนตรีฯ พิมพ์ภัทรา ถกบริษัทฯกันตนา หารือสนับสนุนซอฟต์พาวเวอร์ไทย
วันที่ 16 ตุลาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้นายจาฤก กัลย์จาฤก ประธานกรรมการบริษัท กันตนา กรุ๊ป จํากัด (มหาชน) เข้าพบเพื่อแสดงความยินดีในโอกาสเข้ารับตําแหน่งและร่วมหารือถึงโอกาสในการสนับสนุนอุตสาหกรรมซอฟต์พาวเวอร์ (Soft Power) ของประเทศไทย โดยมี นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม เข้าร่วมด้วย ณ รับรอง 1 ชั้น 2 อาคารสํานักงานปลัดกระทรวงอุตสาหกรรม
ทั้งนี้ ในส่วนของกระทรวงอุตสาหกรรม มีการสนับสนุนอุตสาหกรรมด้านอาหารและสิ่งทอที่นับเป็นอุตสาหกรรมพื้นฐาน ที่สามารถเข้าถึงได้ทุกสังคม และสามารถผลักดันให้เป็นซอฟต์พาวเวอร์ของไทยให้ทั่วโลกรู้จัก ซึ่งทางบริษัท กันตนา กรุ๊ป จํากัด (มหาชน) ก็ให้การสนับสนุนซอฟต์พาวเวอร์ โดยมีช่องทางในการสื่อสารไปถึงประชาชนในหลายช่องทาง ซึ่งอาจจะมีการหารือเกี่ยวกับการร่วมมือกันในอนาคต
รัฐบาลไทย-ข่าวทำเนียบรัฐบาล- โฆษกรัฐบาลเผย นายกฯ เชิญชวน CITIC พลังงานสะอาด รถยนต์ EV ในไทย
วันอังคารที่ 17 ตุลาคม 2566
17/10/2566
โฆษกรัฐบาลเผย นายกฯ เชิญชวน CITIC พลังงานสะอาด รถยนต์ EV ในไทย
โฆษกรัฐบาลเผย นายกฯ เชิญชวน CITIC พลังงานสะอาด รถยนต์ EV ในไทย
วันนี้ (17 ตุลาคม 2566) เวลา 09.00 น. (ตามเวลาท้องถิ่นกรุงปักกิ่งซึ่งเร็วกว่าประเทศไทย 1 ชม.) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า Mr. Zhu Hexin, Chairman CITIC Group Corporation เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีและรัฐมนตรีว่าการกระทรวงการคลัง เป็นบริษัทฯ ใหญ่ของจีนที่ดําเนินธุรกิจ ทั้งในส่วนของการบริการทางการเงินแบบครบวงจร และใช้เทคโนโลยีระดับสูง กลุ่ม CITIC ได้รับการจัด อันดับอยู่ใน Fortune's Global 500 เป็นเวลา 15 ปีติดต่อกันนับตั้งแต่ปี 2552 และอยู่ในอันดับที่ 100 ในปี 2566 โดย CITIC สนใจลงทุนใน PPP Projects ขนาดใหญ่ของไทย มีความเชื่อมั่นที่จะเข้ามาลงทุนในไทยในหลากหลายธุรกิจ
โดยนายกรัฐมนตรีได้หยิบยก เชิญชวนให้ CITIC มาร่วมลงทุนในอุตสาหกรรมยุทธศาสาตร์5 อุตสาหกรรม ได้แก่ อุตสาหกรรมกลุ่ม BCG หรือ Bio-Circular-Green Economy (โดยเฉพาะเกษตร อาหาร การแพทย์ และพลังงาน สะอาด) อุตสาหกรรมยานยนต์ (โดยเฉพาะยานยนต์ไฟฟ้า) อุตสาหกรรมอิเล็กทรอนิกส์ (โดยเฉพาะต้นน้ําและ อิเล็กทรอนิกส์อัจฉริยะ) อุตสาหกรรมดิจิทัลและสร้างสรรค์ และการส่งเสริมให้ไทยเป็นศูนย์กลางธุรกิจระหว่างประเทศ ตลอดจนเชิญชวนให้มาตั้ง Regional Headquarter โดยมีเป้าหมายเพื่อผลักดันประเทศไทยไปสู่เศรษฐกิจใหม่
ฝ่ายบริษัทฯ ประสงค์ขยายความร่วมมือกับไทยในอีกหลายด้าน บริษัทมีธุรกิจครอบคลุมและมีบริษัทในเครือจํานวนมาก และมีศักยภาพการแข่งขันระดับโลก รวมทั้ง ด้านพลังงานสะอาดที่ไทยสนใจ
ไทยและ CITIC จะร่วมมือกันเพื่อต่อยอดและให้เกิดประโยชน์สูงสุด ด้วยความเชื่อมั่นและความสัมพันธ์อันดีกับรัฐบาล บริษัทต้องการขยายความร่วมมือและการลงทุนในไทย โดยเฉพาะสาขาที่ไทยสนใจ เช่น พลังงานสะอาด การพัฒนานิคมอุตสาหกรรมนายกฯชวนมาขยายธุรกิจด้านการเงินในไทย ซึ่งCITIC มีธุรกิจเกี่ยวข้องการเงินอยู่ด้วยแล้ว เช่น บริษัทเงินทุนหลักทรัพย์ มีใบอนุญาตทางการเงินการธนาคารครบถ้วนและอยู่ในอันดับต้นๆในจีน จึงมีศักยภาพที่จะลงทุนในไทยได้ จะได้หารือในขั้นตอนต่อไป
ไทยส่งเสริมการผลิตรถยนต์ EV จึงขอเชิญบริษัทฯ เข้ามาลงทุนลักษณะ supply chain เช่น ล้อแม็กซ์ฯ ให้กับอุตสาหกรรมยานยนต์ โดยไทยสนับสนุนมาตรการและสภาพแวดล้อมที่เอื้อต่อการลงทุนที่น่าสนใจด้วยมาตรการของ BOI
รัฐบาลไทย-ข่าวทำเนียบรัฐบาล-การประชุมเวทีข้อริเริ่มสายแถบและเส้นทาง ครั้งที่ 3 (Belt and Road Forum for International Cooperation: BRF)
วันอังคารที่ 17 ตุลาคม 2566
การประชุมเวทีข้อริเริ่มสายแถบและเส้นทาง ครั้งที่ 3 (Belt and Road Forum for International Cooperation: BRF)
และการเยือนสาธารณรัฐประชาชนจีนอย่างเป็นทางการ ณ กรุงปักกิ่ง สาธารณรัฐประชาชนจีน ระหว่างวันที่ 16 – 19 ตุลาคม 2566
การประชุมเวทีข้อริเริ่มสายแถบและเส้นทาง ครั้งที่ 3 (Belt and Road Forum for International Cooperation: BRF) และการเยือนสาธารณรัฐประชาชนจีนอย่างเป็นทางการ ณ กรุงปักกิ่ง สาธารณรัฐประชาชนจีน
ระหว่างวันที่ 16 – 19 ตุลาคม 2566
วันที่ 17 ตุลาคม 2566​
นายกฯ เชิญชวน CITIC พลังงานสะอาด รถยนต์ EV ในไทย
นายกฯ หารือ ผู้บริหาร CRRC เชิญชวนลงทุนโครงสร้างพื้นฐานด้านคมนาคมขนส่ง BCG Economy Renewable Energy และ EV
นายกฯ หารือ ผู้บริหาร Ping An ขอบคุณการลงทุนในไทยหลายสาขา พร้อมเชิญชวนขยายการลงทุนในสาขาประกันภัยที่บริษัทมีศักยภาพ ใช้ประโยชน์จาก Health care และ Wellness ของไทย
นายกฯ หารือ ผู้บริหาร Xiaomi เชิญชวนขยายตลาดและการลงทุนในไทยมากขึ้น เชื่อมั่นศักยภาพและข้อได้เปรียบทางธุรกิจของไทย ซึ่งจะเป็นประโยชน์ต่อทุกฝ่าย
นายกฯ หารือ ผู้บริหาร Alibaba เชิญชวนขยายการลงทุนในสาขาที่มีศักยภาพ โดยเฉพาะในอุตสาหกรรมดิจิทัล โลจิสติกส์ และ Cloud Service
รัฐบาลไทย-ข่าวทำเนียบรัฐบาล-“รมช.ไชยา” นำทีมเกษตรฯ เปิดโครงการ “กระทรวงเกษตรและสหกรณ์พบประชาชน”
วันอังคารที่ 17 ตุลาคม 2566
“รมช.ไชยา” นําทีมเกษตรฯ เปิดโครงการ “กระทรวงเกษตรและสหกรณ์พบประชาชน”
“รมช.ไชยา” นําทีมเกษตรฯ เปิดโครงการ “กระทรวงเกษตรและสหกรณ์พบประชาชน” พร้อมตรวจเยี่ยมด่านชายแดนบ้านพุร้อน จ.กาญจนบุรี
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการในพื้นที่จ.กาญจนบุรี โดยมี หัวหน้าส่วนราชการในสังกัดกระทรวงเกษตรและสหกรณ์ และผู้บริหารส่วนราชการจังหวัดกาญจนบุรี เข้าร่วม ณ วิสาหกิจชุมชนบ้านตอไม้แดง จ.กาญจนบุรี ว่า กระทรวงเกษตรและสหกรณ์เล็งเห็นถึงความสําคัญในการพัฒนาองค์ความรู้ของพี่น้องเกษตรกร เพื่อต่อยอดการประกอบอาชีพที่มั่นคง สามารถพึ่งพาตนเองได้ โดยบูรณาการร่วมกับหน่วยงานที่เกี่ยวข้อง จัดทําโครงการ “กระทรวงเกษตรและสหกรณ์พบประชาชน” เพื่อบริการความรู้ด้านวิชาการให้แก่พี่น้องเกษตรกรในด้านพืช ด้านปศุสัตว์ และด้านประมง รวมถึงเพื่อจัดทําแนวทางการขับเคลื่อนโครงการในอนาคต สําหรับในพื้นที่จ.กาญจนบุรีมีเกษตรกรเข้าร่วมโครงการมากกว่า 150 คน ทั้งนี้ รัฐมนตรีช่วยเกษตรฯ ได้มอบปัจจัยการผลิตให้แก่ตัวแทนเกษตรกร จํานวน 15 หมู่บ้าน ประกอบด้วย 1) พันธุ์ปลา โดย กรมประมง 2) เมล็ดพันธุ์ผัก โดย สํานักงานเกษตรจังหวัดกาญจนบุรี 3) ต้นหม่อน โดย กรมหม่อนไหม 4) น้ําหมักจุลินทรีย์ โดย กรมพัฒนาที่ดิน และ 5) ต้นส้มโอพันธุ์ทองดี โดย ศูนย์วิจัยและพัฒนาการเกษตรกาญจนบุรี
“การมาเยี่ยมชมวิสาหกิจชุมชนบ้านตอไม้แดงในวันนี้ ทําให้เห็นถึงศักยภาพของวิสาหกิจชุมชนที่มีการพัฒนาไปมากขึ้น แสดงถึงองค์ความรู้ภายในกลุ่มที่มีการพัฒนาทั้งในการผลิต พัฒนาต่อยอดผลิตภัณฑ์ รวมถึงด้านการตลาด การออกแบบบรรจุภัณฑ์ ซึ่งตามนโยบาย “ตลาดนํา นวัตกรรมเสริม เพิ่มรายได้” ภายใต้การบริหารของนายกรัฐมนตรี (นายเศรษฐา ทวีสิน) กระทรวงเกษตรและสหกรณ์ พร้อมสนับสนุนรูปแบบการดําเนินงานของวิสาหกิจชุมชน สู่รูปแบบ SME เพื่อสร้างโอกาสทางธุรกิจให้พี่น้องเกษตรกรสามารถยืนบนขาของตนเองได้” รัฐมนตรีช่วยเกษตรฯ กล่าว
นอกจากนี้ รัฐมนตรีช่วยว่าการกระทรวงเกษตรและสหกรณ์ ได้เดินทางไปยัง ด่านชายแดนบ้านพุร้อน เพื่อตรวจราชการตามนโยบายปราบปรามการลักลอบนําเข้าสินค้าเกษตรผิดกฎหมาย ซึ่งผลการปฏิบัติงานตามคําสั่งเร่งด่วน (ตรวจห้องเย็น) จํานวน 3 แห่ง ไม่พบการกระทําความผิด ทั้งนี้ กระทรวงเกษตรฯ โดย กรมปศุสัตว์ มีมาตรการป้องการลักลอบนําเข้าในพื้นที่ จ.กาญจนบุรี โดยการบูรณาการร่วมกับหน่วยงานความมั่นคงในการเฝ้าระวัง และตั้งจุดตรวจตามเส้นทางการเคลื่อนย้ายสินค้า บริเวณรอยต่อจังหวัดและแนวตะเข็บชายแดน
รัฐบาลไทย-ข่าวทำเนียบรัฐบาล-ประกาศ 10 รายชื่อหนังขึ้นทะเบียนเป็น “มรดกภาพยนตร์ของชาติ” ปี 66
วันอังคารที่ 17 ตุลาคม 2566
ประกาศ 10 รายชื่อหนังขึ้นทะเบียนเป็น “มรดกภาพยนตร์ของชาติ” ปี 66
.....
กระทรวงวัฒนธรรม ได้ประกาศ 10 รายชื่อภาพยนตร์ที่ได้รับการขึ้นทะเบียนเป็น “มรดกภาพยนตร์ของชาติ” ประจําปี 2566
.
โดยมีทั้ง "หนังเรื่อง และหนังสารคดี" ที่ผ่านการคัดเลือกจากกรรมการผู้ทรงคุณวุฒิจากหลากหลายสาขา ซึ่งภาพยนตร์ 10 เรื่องในที่ได้รับการขึ้นทะเบียนในปีนี้ ประกอบด้วย:
• ปักธงไชย (2500)
• Thailand (2501)
• กตัญญูปกาสิต (2501)
• โกนจุก [2510]
• วันมหาวิปโยค (2516)
• เทวดาเดินดิน (2519)
• [สัมภาษณ์ผู้เข้าร่วมกับพรรคคอมมิวนิสต์ไทยที่กลับออกจากป่า] [2528]
• เพลงสุดท้าย (2528)
• 14 ตุลาสงครามประชาชน (2544)
• หัวใจทรนง The Adventure of Iron Pussy (2546)
.
ทั้งนี้ หอภาพยนตร์ ได้จัดกิจกรรมประกาศรายชื่อภาพยนตร์ขึ้นทะเบียนมรดกภาพยนตร์ของชาติมาเป็นประจําทุกปี ตั้งแต่ปี 2554 ทําให้ปัจจุบัน มีภาพยนตร์ที่ได้รับการขึ้นทะเบียนฯ มีจํานวนทั้งหมด 243 เรื่อง
.
โดยหลักเกณฑ์ที่ใช้ในการพิจารณาคัดเลือกภาพยนตร์ขึ้นทะเบียนมรดกภาพยนตร์ของชาติ ประกอบด้วย
> คุณค่าทางประวัติศาสตร์และความทรงจํา
> คุณค่าทางศิลปะภาพยนตร์
> มีความโดดเด่นเป็นเอกลักษณ์
> บูรณภาพ
> ความเสี่ยงต่อการสูญเสียหรือยากแก่การหาทดแทน
> อิทธิพลต่อคนและสังคม
.
อ่านเพิ่มเติม คลิกhttps://www.thaigov.go.th/news/contents/details/72969
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“UNOSAT” ยินดี THEOS-2 ของไทยขึ้นสู่วงโคจรได้สำเร็จ
วันอังคารที่ 10 ตุลาคม 2566
“UNOSAT” ยินดี THEOS-2 ของไทยขึ้นสู่วงโคจรได้สําเร็จ
“UNOSAT” ยินดี THEOS-2 ของไทยขึ้นสู่วงโคจรได้สําเร็จ “ศุภมาส” เตรียมเรียกประชุมหน่วยงานที่เกี่ยวข้อง เพื่อใช้ประโยชน์ให้เกิดกับประชาชน หลัง THEOS-2 เข้าสู่โหมดการทํางานปกติ
“UNOSAT” ยินดี THEOS-2 ของไทยขึ้นสู่วงโคจรได้สําเร็จ “ศุภมาส” เตรียมเรียกประชุมหน่วยงานที่เกี่ยวข้อง เพื่อใช้ประโยชน์ให้เกิดกับประชาชน หลัง THEOS-2 เข้าสู่โหมดการทํางานปกติ
เมื่อวันที่ 10 ต.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยความคืบหน้าในการนําส่งดาวเทียมสํารวจ THEOS-2 ที่ประสบความสําเร็จว่า UNOSAT หรือศูนย์ดาวเทียมแห่งสหประชาชาติ ได้แสดงความยินดีกับประเทศไทย และ GISTDA กระทรวง อว. เนื่องในโอกาสปล่อยดาวเทียม THEOS - 2 เข้าสู่วงโคจรได้สําเร็จ โดยล่าสุดดาวเทียม THEOS-2 ได้โคจรผ่านประเทศไทยและได้ติดต่อกับสถานีควบคุมดาวเทียมที่ GISTDA ศรีราชา โดยทีมวิศวกรจาก GISTDA และ Airbus ได้ตรวจสอบการทํางานของระบบควบคุมอุณหภูมิ อุปกรณ์ถ่ายภาพ การทํางานของระบบอุปกรณ์ทั้งหมดที่ได้เปิดทํางานไปก่อนหน้านี้ และขณะนี้ทีมวิศวกร อยู่ระหว่างการวิเคราะห์ประเมินการทํางานระบบควบคุมการทรงตัว ระบบควบคุมอุณหภูมิ ซึ่งหากทํางานได้ดีจะทําการเปิดอุปกรณ์ถ่ายภาพบนดาวเทียม และสั่งให้ดาวเทียมเข้าสู่โหมดของการทํางานปกติในวงโคจรต่อไป
“ดิฉันจะเชื่อมโยงการทํางานของดาวเทียม THEOS-2 เพื่อนํามาใช้ประโยชน์กับประชาชนในด้านต่างๆ ทั้งการจัดทําแผนที่ การจัดการเกษตร การจัดการน้ําแบบองค์รวม การจัดการภัยแล้ง น้ําท่วม การจัดการภัยธรรมชาติทุกรูปแบบ การจัดการเมือง และทรัพยากรธรรมชาติ โดยเฉพาะการวางแผนเพาะปลูกพืชเศรษฐกิจ ซึ่งจะครอบคลุมตั้งแต่ระดับตําบล อําเภอ จังหวัด พร้อมกับยกระดับการพัฒนาเทคโนโลยีด้านอวกาศของไทย โดยจะเรียกประชุมผู้ที่เกี่ยวข้องให้เร็วที่สุด” นางสาวศุภมาส กล่าว
รัฐบาลไทย-ข่าวทำเนียบรัฐบาล-ครม.เห็นชอบการลงนามความตกลงเพื่อแก้ไขพิธีสารระหว่างกระทรวงเกษตรและสหกรณ์แห่งราชอาณาจักรไทยกับสำนักงานศุลกากรแห่งสาธารณรัฐประชาชนจีน
วันอังคารที่ 10 ตุลาคม 2566
10/10/2566
ครม.เห็นชอบการลงนามความตกลงเพื่อแก้ไขพิธีสารระหว่างกระทรวงเกษตรและสหกรณ์แห่งราชอาณาจักรไทยกับสํานักงานศุลกากรแห่งสาธารณรัฐประชาชนจีน
ครม.เห็นชอบการลงนามความตกลงเพื่อแก้ไขพิธีสารระหว่างกระทรวงเกษตรและสหกรณ์แห่งราชอาณาจักรไทยกับสํานักงานศุลกากรแห่งสาธารณรัฐประชาชนจีนว่าด้วยหลักเกณฑ์การตรวจสอบ การกักกัน และสุขอนามัยทางสัตวแพทย์ เพื่อการส่งออกเนื้อสัตว์ปีกแช่แข็งและชิ้นส่วนสัตว์ปีก
(วันนี้ 10 ตุลาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า คณะรัฐมนตรีมีมติเห็นชอบ การลงนามความตกลงเพื่อแก้ไขพิธีสารระหว่างกระทรวงเกษตรและสหกรณ์แห่งราชอาณาจักรไทยกับสํานักงานศุลกากรแห่งสาธารณรัฐประชาชนจีนว่าด้วยหลักเกณฑ์การตรวจสอบ การกักกัน และสุขอนามัยทางสัตวแพทย์ เพื่อการส่งออกเนื้อสัตว์ปีกแช่แข็งและชิ้นส่วนสัตว์ปีกจากประเทศไทยไปยังประเทศจีน
นายชัย กล่าวว่า กรมปศุสัตว์ ได้ขอขยายขอบข่ายพิธีสารฯ โดยเพิ่มรายการผลิตภัณฑ์ชิ้นส่วนจากสัตว์ปีกเพื่อการบริโภค (รวมถึงอวัยวะภายใน) ที่ได้รับอนุญาตให้ส่งออกจากประเทศไทยไปยังประเทศจีน จํานวน 18 รายการ (เพิ่มรายการผลิตภัณฑ์ผลพลอยได้เป็ดแช่แข็งเพื่อการบริโภค) ได้แก่ (1) ตีนเป็ด (2) ข้อปีกเป็ด (3) ปีกกลางเป็ด (4) ปลายปีกเป็ด (5) ปีกบนเป็ด (6) ตับเป็ด (7) คอเป็ด (8) กึ๋นเป็ด (9) หัวใจเป็ด (10) ไตเป็ด (11) ลิ้นเป็ด (12) หัวเป็ด (13) ปากเป็ด (14) กระดูกเป็ด (15) กระดูกอ่อนเป็ด (16) เอ็นเป็ด (17) ไขมันเป็ด และ (18) หนังเป็ด ซึ่งสํานักงานศุลกากรแห่งสาธารณรัฐประชาชนจีนเห็นชอบต่อการขอเพิ่มรายการผลิตภัณฑ์ดังกล่าวแล้ว ทั้งนี้ กระทรวงเกษตรและสหกรณ์จะได้จัดทําความตกลงฯ เพื่อแก้ไขพิธีสารฯ ฉบับปี 2561 โดยมีสาระสําคัญเป็นการกําหนดภาคผนวก 2 ของพิธีสารฯ ขึ้นมาใหม่เพื่อใช้แทนภาคผนวก 2 เดิม แต่ยังคงรายการผลิตภัณฑ์ไก่แช่แข็งไว้เช่นเดิม
“การจัดทําความตกลงฯ จะเป็นประโยชน์ต่อประเทศไทยทําให้สามารถส่งออกเนื้อสัตว์ปีกแช่แข็งและชิ้นส่วนสัตว์ปีกจากประเทศไทยไปยังประเทศจีนได้มากขึ้น ซึ่งจะเป็นการขยายตลาด และสร้างโอกาสการลงทุนทางการค้าจะส่งผลให้มูลค่าการส่งออกสินค้าผลิตภัณฑ์ปศุสัตว์ของไทยขยายตัวเพิ่มมากขึ้น” นายชัย ย้ํา
รัฐบาลไทย-ข่าวทำเนียบรัฐบาล-การแสดงตนในการฝากเงินสดผ่านตู้อัตโนมัติเพื่อยกระดับความปลอดภัย
วันอังคารที่ 10 ตุลาคม 2566
10/10/2566
การแสดงตนในการฝากเงินสดผ่านตู้อัตโนมัติเพื่อยกระดับความปลอดภัย
สถาบันการเงินต้องให้ลูกค้าแสดงตนก่อนทําธุรกรรมตามกฎหมายว่าด้วยการป้องกันและปราบปรามการฟอกเงินโดยการทําธุรกรรมเงินสดผ่านเครื่องฝากเงินตู้ CDM ต้องสามารถตรวจสอบได้ทั้งต้นทางและปลายทาง เพื่อเพิ่มความปลอดภัยและความมั่นใจให้กับประชาชนในการทําธุรกรรม
ตามที่มีการใช้วิธีการฝากเงินสดผ่านตู้อัตโนมัติ (CDM) เป็นช่องทางของการฟอกเงินที่ได้จากการก่ออาชญากรรม ยาเสพติด และการพนัน รวมถึงการหลอกลวงทางการเงินและสนับสนุนทางการเงินแก่การก่อการร้าย เพื่อส่งผ่านไปยังผู้กระทําผิด โดยไม่สามารถตรวจสอบเส้นทางการเงินและไม่สามารถนําตัวผู้กระทําผิดที่แท้จริงมาลงโทษได้ ทําให้เกิดความเสียหายต่อประชาชนและประเทศชาติจํานวนมาก นั้น สถาบันการเงินต้องจัดให้ลูกค้าแสดงตนก่อนการทําธุรกรรมตามกฎหมายว่าด้วยการป้องกันและปราบปรามการฟอกเงินโดยการทําธุรกรรมเงินสดผ่านเครื่องฝากเงินตู้ CDM ต้องสามารถตรวจสอบได้ทั้งต้นทางและปลายทาง เพื่อเพิ่มความปลอดภัยและความมั่นใจให้กับประชาชนในการทําธุรกรรม ตลอดจนสร้างภูมิคุ้มกันให้กับระบบการเงิน
สํานักงานป้องกันและปราบปรามการฟอกเงิน (ปปง.) ธนาคารแห่งประเทศไทย (ธปท.) และ สมาคมธนาคารไทย จึงได้ร่วมกันพิจารณาวิธีการแสดงตนของผู้ฝากเงินสดผ่านตู้ CDM โดยคํานึงถึงความสะดวกของผู้ใช้บริการ และไม่สร้างภาระค่าใช้จ่ายเกินความจําเป็น การแสดงตนของผู้ฝากเงินสดผ่านตู้ CDM สามารถทําได้ 2 รูปแบบ คือ
1. ผู้ฝากเงินใส่หมายเลขประจําตัวประชาชน 13 หลักของตน หมายเลขโทรศัพท์มือถือและรหัส OTP (One-Time Password) ที่ได้รับ โดยมีวงเงินฝากสูงสุด 30,000 บาท ต่อครั้ง (รวมค่าธรรมเนียม)
2. ผู้ฝากเงินใช้บัตรเอทีเอ็ม บัตรเดบิต หรือบัตรเครดิตของตน ร่วมกับรหัสส่วนตัว (PIN) โดยมีวงเงินฝากสูงสุด 100,000 บาท ต่อครั้ง (รวมค่าธรรมเนียม)
ทั้งนี้ การแสดงตนที่ตู้ CDM ด้วยวิธีการดังกล่าว จะเริ่มใช้ตั้งแต่วันที่ 11 พฤศจิกายน 2566 เป็นต้นไป โดยในระยะต่อไป ปปง. ธปท. และสมาคมธนาคารไทย จะประเมินผลการดําเนินการเพื่อพัฒนาทางเลือกอื่น ๆ เพิ่มเติมต่อไป ซึ่งรายละเอียดและเงื่อนไขการให้บริการสามารถศึกษาได้ที่เว็บไซต์ธนาคาร หรือ สอบถามข้อมูลเพิ่มเติมได้ที่ Call Center ของธนาคารที่ใช้บริการ
***การแสดงตนในการฝากเงินสดผ่านตู้อัตโนมัติ CDM (Cash Deposit Machine) รวมถึงตู้ฝาก-ถอน เงินสดอัตโนมัติ (RCM : Recycle Cash Machine) และตู้ฝาก-ถอน-อัพเดตสมุดเงินฝากในตู้เดียว (eCRM 3in1 : e-Smart Cash Recycling Machine)
รัฐบาลไทย-ข่าวทำเนียบรัฐบาล-“ศุภมาส” ห่วงนักศึกษาไทย ตรวจสอบไม่พบนักเรียนทุนรวมทั้งบุคลากร อว.ในประเทศอิสราเอล ตั้งศูนย์ประสานงานกลางบุคลากร อว.เตรียมข่วยเหลือคนไทยร่วมกับรัฐบาลวันที่ 9 ต.ค.นี้
วันอังคารที่ 10 ตุลาคม 2566
“ศุภมาส” ห่วงนักศึกษาไทย ตรวจสอบไม่พบนักเรียนทุนรวมทั้งบุคลากร อว.ในประเทศอิสราเอล ตั้งศูนย์ประสานงานกลางบุคลากร อว.เตรียมข่วยเหลือคนไทยร่วมกับรัฐบาลวันที่ 9 ต.ค.นี้
“ศุภมาส” ห่วงนักศึกษาไทย ตรวจสอบไม่พบนักเรียนทุนรวมทั้งบุคลากร อว.ในประเทศอิสราเอล ตั้งศูนย์ประสานงานกลางบุคลากร อว.เตรียมข่วยเหลือคนไทยร่วมกับรัฐบาลวันที่ 9 ต.ค.นี้
เมื่อวันที่ 8 ต.ค.นาวสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า จากสถานการณ์ความไม่สงบในประเทศอิสราเอลที่กลุ่มฮามาสในดินแดนปาเลสไตน์ ยิงขีปนาวุธ จากกาซา ถล่มเข้าไปในประเทศอิสราเอล ตั้งแต่ช่วงเช้าของวันเสาร์ที่ 7 ต.ค.ที่ผ่านมา ซึ่งอาจกระทบต่อบุคลากรของกระทรวง อว. ที่มีทั้งมหาวิทยาลัย ส่วนราชการ/รัฐวิสาหกิจ/องค์การมหาชน/สถาบันวิจัย ซึ่งอาจกําลังปฎิบัติภารกิจหรือศึกษาต่อเช่น ศึกษาดูงาน ฝึกอบรม นักเรียนทุน ฯลฯ ที่ประเทศอิสราเอล จึงได้ประสานถามไปยังสถานฑูตและรับทราบรายงานจากนายวันนี นนท์ศิริ ผู้ช่วยปลัดกระทรวง อว.พบว่า ในเบื้องต้น ไม่มีนักเรียนทุนของกระทรวง อว.อยู่ในพื้นที่เกิดเหตุ
รมว.กระทรวง อว. กล่าวต่อว่า แต่อย่างไรก็ตาม ตนได้สั่งการให้สํานักงานปลัดกระทรวง อว. เตรียมการตั้งศูนย์ประสานงานกลางบุคลากร อว.ขึ้น เพื่อเชื่อมภารกิจการช่วยเหลือคนไทยร่วมกับรัฐบาล โดยศูนย์ประสานงานกลางบุคลากร อว.จะจัดตั้งขึ้นในวันที่ 9 ต.ค.2566
รัฐบาลไทย-ข่าวทำเนียบรัฐบาล-รองปลัดเกษตรฯ ร่วมการประชุมคณะอนุกรรมการพัฒนาบุคลากรด้านการวิจัยการเกษตร ครั้งที่ 10/2566
วันอังคารที่ 10 ตุลาคม 2566
รองปลัดเกษตรฯ ร่วมการประชุมคณะอนุกรรมการพัฒนาบุคลากรด้านการวิจัยการเกษตร ครั้งที่ 10/2566
รองปลัดเกษตรฯ ร่วมการประชุมคณะอนุกรรมการพัฒนาบุคลากรด้านการวิจัยการเกษตร ครั้งที่ 10/2566
วันอังคารที่ 10 ตุลาคม 2566 เวลา 09.00 น. นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมการประชุมคณะอนุกรรมการพัฒนาบุคลากรด้านการวิจัยการเกษตร ครั้งที่ 10/2566 ผ่านระบบ Zoom Meeting มีเรื่องที่สําคัญในที่ประชุมดังนี้
1) การดําเนินงานด้านการพัฒนาบุคลากรวิจัยการเกษตร ประจําปีงบประมาณ 2567ภายใต้กรอบงบประมาณจาก สกสว. แผนงานย่อย N17(S2P11): โครงการ “สร้างสรรค์นวัตกรรม เพื่อพัฒนาเกษตรกรรุ่นใหม่” รุ่นที่ 2
2) การยุติการสนับสนุนทุนการศึกษา โครงการทุนปริญญาเอกเฉลิมพระเกียรติ ทรงครองราชย์ 70 ปี ประจําปี 2564 (นายวันชนะ ปิ่นแก้ว)
3) ชะลอการสนับสนุนทุน โครงการขยายผลทุนปริญญาตรีเพื่อพัฒนาเกษตรรุ่นใหม่ร่วมกับสถาบันเทคโนโลยีพระจอมเกล้าเจ้าคุณทหารลาดกระบัง วิทยาเขตชุมพรเขตรอุดมศักดิ์ จังหวัดชุมพร ประจําปีงบประมาณ 2567
4) ผลการดําเนินงานสํานักพัฒนาบุคลากรวิจัยเดือนกันยายน 2566
รัฐบาลไทย-ข่าวทำเนียบรัฐบาล-รมว.ธรรมนัส รับฟังปัญหาแกนนำสมัชชาคนจน เตรียมเสนอเข้า ครม. ร่วมหาแนวทางแก้ไขโดยด่วน
วันจันทร์ที่ 9 ตุลาคม 2566
รมว.ธรรมนัส รับฟังปัญหาแกนนําสมัชชาคนจน เตรียมเสนอเข้า ครม. ร่วมหาแนวทางแก้ไขโดยด่วน
รมว.ธรรมนัส รับฟังปัญหาแกนนําสมัชชาคนจน เตรียมเสนอเข้า ครม. ร่วมหาแนวทางแก้ไขโดยด่วน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย พลตํารวจเอก สุรเชษฐ์ หักพาล รองผู้บัญชาการตํารวจแห่งชาติ ลงพื้นที่รับฟังปัญหาของกลุ่มสมัชชาคนจน ที่ชุมนุมปักหลักเพื่อเรียกร้องให้รัฐบาลแก้ไขปัญหาของชาวบ้าน ณ บริเวณพื้นที่หน้ากระทรวงศึกษาธิการ ถนนลูกหลวง กรุงเทพฯ ภายหลังจากการรับฟังปัญหาข้อเรียกร้องของกลุ่มสมัชชาคนจน พบว่า ข้อเรียกร้องของสมัชชาประเด็นหลักคือปัญหาที่ดิน ทั้งที่ดินสาธารณะ ปัญหาของป่าไม้ ซึ่ง รมว.เกษตรฯ ยืนยันว่าจะเร่งรัดนําปัญหาเร่งด่วนที่เป็นความเดือดร้อนของพี่น้องไปสู่การแก้ไข และหาวิธีและแนวทางในการเจราจาระหว่างรัฐบาลกับสมัชชาคนจนให้เร็วที่สุด
“จากข้อสรุปที่ได้เจรจากับแกนนําในวันนี้ ได้รับข้อเสนอเป็นกรอบทั้งหมด 6 ข้อ ซึ่งบางเรื่องรัฐบาลชุดเก่าได้ดําเนินการไปเกือบเรียบร้อยแล้ว ซึ่งเรื่องใดที่สามารถดําเนินการต่อได้ ก็จะเสียบปลั๊กเดินหน้าทํางานต่อทันที อย่างไรก็ตาม เรื่องใดที่ยังไม่จบและเป็นปัญหาที่ต้องแก้ไขร่วมกัน จะตั้งคณะกรรมการขับเคลื่อน โดยในวันพรุ่งนี้ จะนํากรอบทั้งหมด 6 ข้อที่ได้เจรจากัน รายงานให้ที่ประชุมคณะรัฐมนตรีทราบ เรื่องใดที่เกี่ยวกับกระทรวงเกษตรและสหกรณ์ ผมพร้อมจะดําเนินการให้เร็วที่สุด ส่วนเรื่องใดที่เกี่ยวกับกระทรวงอื่นๆ รักษาการนายกรัฐมนตรี (นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์) จะเป็นผู้มอบหมายต่อไป ยืนยันจะทํางานให้ไวที่สุด เพราะความเดือดร้อนของพี่น้องปล่อยไว้ยืดเยื้อไม่ได้ ต้องได้รับการแก้ไขอย่างเร่งด่วน” รมว.ธรรมนัส กล่าว
รัฐบาลไทย-ข่าวทำเนียบรัฐบาล-PM on Israel situation: Utmost priority is safety of Thai nationals
วันอังคารที่ 10 ตุลาคม 2566
10/10/2566
PM on Israel situation: Utmost priority is safety of Thai nationals
PM on Israel situation: Utmost priority is safety of Thai nationals
October 9, 2023 Government Spokesperson Chai Wacharonke disclosed that Prime Minister and
Minister of Finance Srettha Thavisin posted a twitter message to clarify the Government’s
approach to assist Thai nationals in Israel.
According to the Prime Minister, the Government has placed utmost importance on assisting and
ensuring safety of the Thai nationals. As of now, over a thousand of Thais have registered for
voluntary repatriation, and he has ordered Ministry of Foreign Affairs, the Royal Thai Air Forces,
and other concerned agencies to expedite their repatriation.
Evacuation of the Thai workers and nationals will be carried out the soonest. The Royal Thai
Embassy in Tel Aviv reported that the first group of 15 Thais, some of whom suffer an injury, is
scheduled to be back in Thailand by a commercial flight on October 12. The embassy also
disclosed that Israeli Government has rescued 76 Thais out of the battle zone. The Prime
Minister ordered the embassy to contact countries that have links to the country that have
taken Thai nationals hostage to negotiate for their release, and emphasized that the most
important thing now is the safety of Thai nationals. Thailand is friend to and has cordial
relations with all sides, and wishes to see the violence ending, and the situation returning to
normalcy soon.
รัฐบาลไทย-ข่าวทำเนียบรัฐบาล-ขสมก. จัดเดินรถเฉพาะกิจให้บริการฟรี 4 เส้นทาง อำนวยความสะดวกให้กับประชาชน เดินทางมาวางพวงมาลาและถวายราชสักการะเนื่องในวัน “นวมินทรมหาราช”
วันอังคารที่ 10 ตุลาคม 2566
ขสมก. จัดเดินรถเฉพาะกิจให้บริการฟรี 4 เส้นทาง อํานวยความสะดวกให้กับประชาชน เดินทางมาวางพวงมาลาและถวายราชสักการะเนื่องในวัน “นวมินทรมหาราช”
ณ อุทยานเฉลิมพระเกียรติฯ รัชกาลที่ 9 ในวันที่ 13 ตุลาคม 2566
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่สํานักพระราชวังเปิดให้หน่วยงานภาครัฐ ภาคเอกชน องค์กร และประชาชน เดินทางมาวางพวงมาลาและถวายราชสักการะ เพื่อน้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวัน “นวมินทรมหาราช” 13 ตุลาคม 2566 ตั้งแต่เวลา 06.00 - 24.00 น. ณ บริเวณพระบรมราชานุสาวรีย์ อุทยานเฉลิมพระเกียรติฯ รัชกาลที่ 9 เขตดุสิต กรุงเทพมหานคร
องค์การขนส่งมวลชนกรุงเทพ (ขสมก.) จึงจัดเดินรถเฉพาะกิจเพื่ออํานวยความสะดวกให้กับประชาชน เดินทางมาวางพวงมาลาและถวายราชสักการะ ณ อุทยานเฉลิมพระเกียรติฯ รัชกาลที่ 9 ดังนี้
1. จัดเดินรถโดยสารธรรมดา วิ่งให้บริการฟรี ในเส้นทางเดินรถเฉพาะกิจ (จอดรับ - ส่งทุกป้าย) 4 เส้นทาง โดยจอดรับ - ส่งบริเวณประตูทางเข้าอุทยานเฉลิมพระเกียรติฯ ฝั่งถนนพระรามที่ 5 ดังนี้
- เส้นทางที่ 1 อนุสาวรีย์ชัยสมรภูมิ - อุทยานเฉลิมพระเกียรติฯ
- เส้นทางที่ 2 สนามศุภชลาศัย - อุทยานเฉลิมพระเกียรติฯ
- เส้นทางที่ 3 ท่าช้าง - สนามหลวง - อุทยานเฉลิมพระเกียรติฯ
- เส้นทางที่ 4 วงเวียนใหญ่ - อุทยานเฉลิมพระเกียรติฯ
ทั้งนี้ รถเฉพาะกิจทั้ง 4 เส้นทาง จะให้บริการตั้งแต่เวลา 08.00 - 18.00 น. โดยปล่อยรถออกวิ่งทุก ๆ 20 นาที ท่าต้นทางรถคันแรกให้บริการ เวลา 08.00 น. รถคันสุดท้ายให้บริการ เวลา 16.00 น. ท่าปลายทาง รถคันสุดท้ายให้บริการ เวลา 18.00 น. หรือจนกว่าจะส่งประชาชนออกจากพื้นที่หมด
2. จัดรถโดยสารธรรมดา วิ่งรับ - ส่งประชาชน ภายในอุทยานเฉลิมพระเกียรติฯ รัชกาลที่ 9(วิ่งวน) 3 คัน โดยให้บริการตั้งแต่เวลา 08.00 น. เป็นต้นไป จนกว่าประชาชนจะออกจากพื้นที่หมด
รัฐบาลไทย-ข่าวทำเนียบรัฐบาล-​Thailand – Hong Kong to promote EEC – GBA connectivity
วันจันทร์ที่ 9 ตุลาคม 2566
09/10/2566
​Thailand – Hong Kong to promote EEC – GBA connectivity
​Thailand – Hong Kong to promote EEC – GBA connectivity
October 9, 2023, at 12.30 hrs (Hong Kong local time), at the Chief Executive's Office, Hong Kong Special Administrative Region of the People's Republic of China, Prime Minister and Minister of Finance Srettha Thavisin had a bilateral meeting with the Honorable John Lee Ka-chiu, Chief Executive of Hong Kong SAR. Government Spokesperson Chai Wacharonke disclosed gist of the meeting as follows:
The Prime Minister affirmed Thailand’s commitment to promote cooperation dynamism between Thailand and Hong Kong SAR, especially economic and people-to-people cooperation, and connectivity. Hong Kong is Thailand’s important trade and investment partner and popular tourist destination, and vice versa. He also marveled Hong Kong’s ease of doing business, and hoped for more exchange of high-level visits. The Prime Minister took the opportunity to extend his invitation for Chief Executive of Hong Kong SAR to visit Thailand.
The Chief Executive of Hong Kong SAR commended cordial relations and cooperation between the two sides, especially in economic and technology dimensions. This is a good opportunity for both Thailand and Hong Kong SAR to take forward economic, financial and banking cooperation and benefit in a bid to become the region’s economic hubs, a melting point between the East and the West, and a gateway to mainland China amidst current global challenges and economic recession.
Both parties also discussed issues of mutual interest:
The Prime Minister commended Hong Kong SAR’s role as the region’s trade, financial, and service hub, and connecting point to China. Thailand also stands ready to act as China’s and Hong Kong SAR’s gateway to ASEAN, and hopes to tighten economic cooperation in trade, investment, and connectivity.
Both parties came to terms to reinforce cooperation in new innovations, which are Hong Kong SAR’s expertise. Thailand would like to invite Hong Kong investors to invest in the country’s S-Curve industries, and hopes to advance in-depth cooperation with Hong Kong SAR, especially the connectivity between Thailand’s Eastern Economic Corridor (EEC) and Greater Bay Area (GBA).
รัฐบาลไทย-ข่าวทำเนียบรัฐบาล-ดีอี ร่วมแสดงความยินดี เนื่องในโอกาสวันคล้ายวันสถาปนาศูนย์ไซเบอร์ทหาร ครบรอบปีที่ 6
วันอังคารที่ 10 ตุลาคม 2566
ดีอี ร่วมแสดงความยินดี เนื่องในโอกาสวันคล้ายวันสถาปนาศูนย์ไซเบอร์ทหาร ครบรอบปีที่ 6
ดีอี ร่วมแสดงความยินดี เนื่องในโอกาสวันคล้ายวันสถาปนาศูนย์ไซเบอร์ทหาร ครบรอบปีที่ 6
วันนี้(10ตุลาคม2566)นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอี)ร่วมแสดงความยินดีเนื่องในโอกาสวันคล้ายวันสถาปนาศูนย์ไซเบอร์ทหารครบรอบปีที่6โดยมีพลตรีอัทธาธรบูรณากาญจน์ผู้อํานวยการศูนย์ไซเบอร์ทหารให้การต้อนรับณห้องอเนกประสงค์อาคาร7ชั้น1กองบัญชาการกองทัพไทย
_____________
รัฐบาลไทย-ข่าวทำเนียบรัฐบาล-สธ.เตรียมพร้อมดูแล 15 คนไทยกลับจาก “อิสราเอล” เที่ยวบินแรก 12 ต.ค.นี้ พร้อมจัด รพ.รับส่งต่อดูแล
วันอังคารที่ 10 ตุลาคม 2566
10/10/2566
สธ.เตรียมพร้อมดูแล 15 คนไทยกลับจาก “อิสราเอล” เที่ยวบินแรก 12 ต.ค.นี้ พร้อมจัด รพ.รับส่งต่อดูแล
รัฐมนตรีว่าการกระทรวงสาธารณสุข เผย สถานการณ์ความไม่สงบใน “อิสราเอล” จะมีคนไทยอพยพกลับเที่ยวบินแรกถึงไทยวันที่ 12 ต.ค.นี้ จํานวน 15 คน ด้านรักษาราชการแทนรองปลัดกระทรวงสาธารณสุข จะลงพื้นที่สนามบินสุวรรณภูมิพรุ่งนี้
รัฐมนตรีว่าการกระทรวงสาธารณสุข เผย สถานการณ์ความไม่สงบใน “อิสราเอล” จะมีคนไทยอพยพกลับเที่ยวบินแรกถึงไทยวันที่ 12 ต.ค.นี้ จํานวน 15 คน ด้านรักษาราชการแทนรองปลัดกระทรวงสาธารณสุข จะลงพื้นที่สนามบินสุวรรณภูมิพรุ่งนี้ เตรียมความพร้อมการคัดกรองสุขภาพกายและจิตใจผู้เดินทาง จัดเตรียมโรงพยาบาลรับส่งต่อ และหากไม่มีปัญหาจะให้กลับภูมิลําเนาได้ ไม่ต้องกักกันเฝ้าระวังโรค
วันนี้ (10 ตุลาคม 2566) ที่กระทรวงสาธารณสุข จ.นนทบุรี นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข กล่าวถึงการเตรียมความพร้อมดูแลคนไทยที่อพยพกลับจากประเทศอิสราเอล ว่า ได้รับรายงานจาก นายแพทย์สุรโชค ต่างวิวัฒน์ รักษาราชการแทนรองปลัดกระทรวงสาธารณสุข ซึ่งได้ร่วมประชุมคณะทํางานศูนย์ประสานงานฉุกเฉิน (Rapid Response Center - RRC) เพื่อเตรียมการอพยพคนไทยในอิสราเอล ครั้งที่ 3 โดยมีรัฐมนตรีช่วยว่าการกระทรวงการต่างประเทศเป็นประธาน ว่า จากการติดตามสถานการณ์ความไม่สงบในอิสราเอลโดยกระทรวงการต่างประเทศ พบว่า ขณะนี้ยังคงมีการสู้รบต่อเนื่อง ได้ลงทะเบียนสํารวจคนไทย 3,914 คนมีผู้ประสงค์เดินทางกลับประเทศไทย 3,862 คน ตามลําดับพื้นที่เสี่ยง ซึ่งจะเดินทางโดยเที่ยวบินพาณิชย์ รอบแรกวันที่ 11 ตุลาคม 2566 จํานวน 15 คน ในจํานวนนี้มีผู้บาดเจ็บเล็กน้อย 4 คน กลับถึงประเทศไทยวันที่ 12 ตุลาคม 2566เวลา 10.25 น. ณ ท่าอากาศยานสุวรรณภูมิ ส่วนรอบต่อไปวันที่ 18 ตุลาคม 2566 จํานวน 80 คน โดยกองทัพอากาศซึ่งอาจจะเร่งรัดให้เร็วขึ้นเป็นวันที่ 15 ตุลาคม 2566 โดยใช้Airbus 340 จํานวน 140 คน ขึ้นกับการรวบรวมคนไทยจากพื้นที่
ด้าน นายแพทย์สุรโชคกล่าวว่า การเตรียมการดูแลคนไทยที่เดินทางกลับมารอบแรกวันที่ 12 ตุลาคม 2566 นั้นกระทรวงสาธารณสุขจะลงพื้นที่ท่าอากาศยานสุวรรณภูมิ ในวันที่ 11 ตุลาคมนี้ เพื่อเตรียมการคัดกรองสุขภาพกายและสุขภาพจิตของผู้เดินทางกลับ ซึ่งสามารถให้บริการดูแลได้จบภายใน 1 วัน โดยจัดเตรียมโรงพยาบาลรับส่งต่อหากมีปัญหาสุขภาพกาย ได้แก่ โรงพยาบาลราชวิถี โรงพยาบาลเลิดสิน โรงพยาบาลนพรัตนราชธานี ซึ่งจะพิจารณาส่งต่อตามสถานการณ์และปัญหาสุขภาพของผู้ป่วย ส่วนด้านสุขภาพจิต ได้เตรียมโรงพยาบาลรับส่งต่อ คือ สถาบันจิตเวชศาสตร์สมเด็จเจ้าพระยา โรงพยาบาลศรีธัญญา และสถาบันกัลยาณ์ราชนครินทร์ แต่หากไม่มีปัญหาสุขภาพใดๆก็จะให้เดินทางกลับภูมิลําเนาได้โดยไม่จําเป็นต้องมีการเฝ้าระวังกักกันโรคติดต่อเนื่องจากอิสราเอลไม่มีสถานการณ์เรื่องโรคระบาดที่ต้องเฝ้าระวัง
รัฐบาลไทย-ข่าวทำเนียบรัฐบาล-กระทรวงเกษตรฯ เปิดฉากสงครามสินค้าเกษตรผิดกฎหมาย จับแล้ว 73 ตัน
วันอังคารที่ 10 ตุลาคม 2566
กระทรวงเกษตรฯ เปิดฉากสงครามสินค้าเกษตรผิดกฎหมาย จับแล้ว 73 ตัน
กระทรวงเกษตรฯ เปิดฉากสงครามสินค้าเกษตรผิดกฎหมาย จับแล้ว 73 ตัน
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามผลการจับกุมสินค้าเกษตรผิดกฎหมาย โดยมี น.สพ.สมชวน รัตนมังคลานนท์ อธิบดีกรมปศุสัตว์ พล.ต.ต.อนันต์ นานาสมบัติ ผบก.ปคบ. และเจ้าหน้าที่ที่เกี่ยวข้อง เข้าร่วม ณ อ.คลองหลวง จ.ปทุมธานี ว่า ในวันนี้ กระทรวงเกษตรและสหกรณ์ โดย กรมปศุสัตว์ ร่วมกับชุดปฏิบัติการพิเศษพญาไท ได้มีการจับกุมการลักลอบนําเข้าเนื้อกระบือแช่แข็งจากต่างประเทศ จํานวน 73 ตัน มูลค่าความเสียหายประมาณ 15 ล้านบาท ทั้งนี้ รัฐมนตรีช่วยว่าการกระทรวงเกษตรและสหกรณ์ ได้สั่งการทุกหน่วยงานที่เกี่ยวข้องให้มีการตรวจสอบสถานที่พักสินค้า(ห้องเย็น) และเส้นทางการนําเข้าโดยเฉพาะพื้นที่แนวตะเข็บชายแดนอย่างเข้มงวด ตามมาตรการป้องกันและปราบปรามสินค้าเกษตรผิดกฎหมาย เพื่อป้องกันไม่ให้สินค้าเกษตรผิดกฎหมายทะลักออกสู่ตลาด และส่งผลกระทบต่อกลไกตลาดของเกษตรกร และผู้ประกอบการรายย่อยภายในประเทศ รวมถึง ป้องกันปัญหาเรื่องโรคระบาดสัตว์ที่อาจจะเกิดขึ้น พร้อมได้สั่งการให้มีการดําเนินการทางกฎหมายต่อไป
รัฐบาลไทย-ข่าวทำเนียบรัฐบาล-ดาวเทียม THEOS-2 ขึ้นสู่วงโคจรอีกครั้ง วันที่ 9 ต.ค. เวลา 08.36 น. พร้อมชวนคนไทยร่วมติดตามภารกิจครั้งประวัติศาสตร์ “ศุภมาส” ขอบคุณนายกฯ เศรษฐาและประชาชนที่ให้กำลังใจ
วันอังคารที่ 10 ตุลาคม 2566
ดาวเทียม THEOS-2 ขึ้นสู่วงโคจรอีกครั้ง วันที่ 9 ต.ค. เวลา 08.36 น. พร้อมชวนคนไทยร่วมติดตามภารกิจครั้งประวัติศาสตร์ “ศุภมาส” ขอบคุณนายกฯ เศรษฐาและประชาชนที่ให้กําลังใจ
ดาวเทียม THEOS-2 ขึ้นสู่วงโคจรอีกครั้ง วันที่ 9 ต.ค. เวลา 08.36 น. พร้อมชวนคนไทยร่วมติดตามภารกิจครั้งประวัติศาสตร์ “ศุภมาส” ขอบคุณนายกฯ เศรษฐาและประชาชนที่ให้กําลังใจ
เมื่อวันที่ 9 ต.ค.นางสาวศุภมาส อิศรภักดี รมว.การอุดมศึกษา วิทยาศาสตร์ วิจัย และนวัตกรรม (อว.) เปิดเผยว่า ในช่วงเวลา 08.36 น.ของวันที่ 9 ต.ค.นื้ จะมีการนําส่งดาวเทียม THEOS-2 ขึ้นสู่วงโคจรอีกครั้งที่ท่าอวกาศยานเฟรนช์เกียนา ทวีปอเมริกาใต้หลังจากที่ก่อนหน้านี้ 3 หน่วยงานที่เกี่ยวข้อง ได้แก่ GISTDA Arianespace และ AIRBUS ได้พบสาเหตุการยุติการนําส่งเมื่อวันที่ 7 ต.ค. เวลา 08.36 น.ว่าเกิดจากการที่ ในช่วง 14 วินาทีสุดท้าย ระบบได้ตรวจพบความผิดปกติเล็กน้อยของสัญญาณจากอุปกรณ์สําหรับการนําส่งซึ่งมีการตั้งค่าเกณฑ์การยอมรับได้ไว้เข้มงวดมาก ระบบจึงตัดการทํางานโดยอัตโนมัติ ซึ่งหลังจากวิเคราะห์ถึงที่มาและแก้ปัญหาแล้วถึง Arianespace ยืนยันว่าพร้อมที่จะนําส่งดาวเทียม THEOS-2 ขึ้นสู่วงโคจรอีกครั้ง ดังนั้น จึงขอเชิญชวนพี่น้องชาวไทยร่วมกันเป็นกําลังใจและติดตามการนําส่งดาวเทียม THEOS-2 กันอีกครั้งตามกําหนดการใหม่นึั ซึ่ง GISTDA ได้จัดเตรียมไว้ผ่าน Live Streaming ของทาง GISTDA youtube:https://www.youtube.com/@GISTDAspace และ GISTDA Facebook page:https://www.facebook.com/gistdaตั้งแต่เวลา 08.00 - 09.30 น. ทั้งนี้ ขอเรียนเชิญสื่อมวลชนแขนงต่างๆ ที่สนใจร่วมแชร์ Live Streaming ได้จากช่องทางหลักของ GISTDA ที่แจ้งไว้ข้างต้นได้ โดยจะมีวิศวกรดาวเทียมที่มีประสบการณ์และความเชี่ยวชาญร่วมบรรยายตลอดรายการ
“ในนามของกระทรวง อว. ขอกราบขอบพระคุณ ฯพณฯ นายกรัฐมนตรี นายเศรษฐา ทวีสิน ที่ให้กําลังใจและการสนับสนุนทุกอย่าง และขอขอบคุณที่คนไทยสนใจให้ความสําคัญ และติดตามกับการนําส่งดาวเทียม THEOS-2 ขึ้นสู่วงโคจร ภารกิจนี้ไม่ใช่เป็นของกระทรวง อว. แต่เป็นภารกิจของประเทศ” รมว.กระทรวง อว.กล่าว
รัฐบาลไทย-ข่าวทำเนียบรัฐบาล-นายกรัฐมนตรี ให้สัมภาษณ์สื่อมวลชนไทยต่อการเดินทางเยือนบรูไนเพื่อแนะนำตัวครั้งนี้ โดยเน้นย้ำความร่วมมือที่เกิดขึ้นจากการเดินทางครั้งนี้
วันอังคารที่ 10 ตุลาคม 2566
10/10/2566
นายกรัฐมนตรี ให้สัมภาษณ์สื่อมวลชนไทยต่อการเดินทางเยือนบรูไนเพื่อแนะนําตัวครั้งนี้ โดยเน้นย้ําความร่วมมือที่เกิดขึ้นจากการเดินทางครั้งนี้
นายกรัฐมนตรี ให้สัมภาษณ์สื่อมวลชนไทยต่อการเดินทางเยือนบรูไนเพื่อแนะนําตัวครั้งนี้ โดยเน้นย้ําความร่วมมือที่เกิดขึ้นจากการเดินทางครั้งนี้
วันนี้ (10 ตุลาคม 2566) เวลา 16.50 น. (ตามเวลาท้องถิ่นประเทศบรูไน ซึ่งเร็วกว่าไทย 1 ชม.) ณ โรงแรม Empire Brunei นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนไทย สรุปสาระสําคัญดังนี้
การหารือกับสมเด็จพระราชาธิบดีแห่งบรูไนดารุสซาลาม ซึ่งความร่วมมือระหว่างไทยกับบรูไนมีพัฒนาการอย่างต่อเนื่อง ทราบว่าบรูไนมีความมั่นคงอาหารต่ํา ในขณะที่ไทยมีความมั่นคงทางอาหารสูง จึงจะมีความร่วมมือกันต่อไป โดยนายกรัฐมนตรียังได้กล่าวเชิญชาวบรูไนเข้ามาท่องเที่ยวในไทยเชิงการแพทย์ และสุขภาพ (Wellness Tourism) โดยในปีหน้าจะครบรอบ 40 ปีความสัมพันธ์ ได้กล่าวเชิญเสด็จฯ เยือนประเทศไทย พร้อมแสดงความยินดีกับเจ้าชายอับดุล มาทีน ที่ทรงมีกําหนดจะเข้าพระราชพิธีเสกสมรสในเดือนมกราคมปีหน้า ซึ่งนายกรัฐมนตรีถือเป็นแขกคนแรกที่ได้เดินทางมาเยือนและแสดงความยินดี
นายกรัฐมนตรีเปิดเผยว่า สมเด็จพระราชาธิบดีแห่งบรูไนดารุสซาลาม แสดงความห่วงกังวลต่อเหตุการณ์ความรุนแรงในตะวันออกกลางที่เกิดขึ้นขณะนี้ และแสดงความเสียใจที่มีการสูญเสียของคนไทย รวมถึงมีผู้บาดเจ็บและถูกลักพาตัว เรื่องของความไม่สงบเป็นเรื่องที่ต้องระมัดระวัง ดังนั้นการดูแลผู้บริสุทธิ์ที่ไม่มีส่วนรู้เห็นจึงเป็นเรื่องสําคัญ เพราะทั้ง 2 ประเทศ ไม่ได้เป็นส่วนหนึ่งของความขัดแย้ง โดยอยากให้เรื่องนี้ยุติด้วยสันติวิธีโดยเร็วที่สุด เพื่อลดการสูญเสียและบาดเจ็บ
ส่วนเรื่องคนไทยที่ถูกจับเป็นตัวประกัน นายกรัฐมนตรี ยืนยันว่ารัฐบาล ฝ่ายความมั่นคง และฝ่ายการทูต ที่มีความสัมพันธ์กับบุคคล กลับหลายๆรัฐบาล ก็ได้ต่อสายตรงพูดคุยกัน ซึ่งเรื่องนี้เป็นเรื่องของความมั่นคง จึงขอไม่เปิดเผยรายละเอียด แต่ขอให้มั่นใจว่าทุกทางที่ดําเนินการอยู่ พยายามทําทุกอย่างแล้ว และยังพยายามอย่างสูงสุด พร้อมคํานึงถึงอิสรภาพแล้ความปลอดภัยของผู้ที่ถูกจับกุมตัวเป็นสําคัญ
นายกรัฐมนตรี ยังระบุว่า ขณะนี้รัฐบาลให้ความสําคัญกับเรื่องความปลอดภัยของคนไทยในต่างแดนสําคัญที่สุด โดยเฉพาะเรื่องของชีวิตและความปลอดภัย
ขณะที่ตัวเลขคนไทยผู้เสียชีวิต ที่ดูเหมือนว่าจะมีจํานวนมากที่สุดนั้น นายกรัฐมนตรี กล่าวว่า เราเป็นประเทศที่สูญเสียมาก ณ เวลานี้จํานวน 18 คน จึงถือเป็นตัวเลขที่น่ากังวลใจว่าจะหยุดแค่นี้หรือไม่ ก็ต้องคอยติดตามสถานการณ์ โดยย้ําว่าเป็นเรื่องที่น่ากังวลและละเอียดอ่อนมาก ทั้งนี้ได้กําชับทางการทูตและการช่วยเหลือในทุกช่องทางและทุกวิถีทางแล้ว ไม่ว่าจะเป็นเรื่องของตัวประกัน ผู้บาดเจ็บ ผู้เสียชีวิต หรือ แรงงานไทย ส่วนการดูแลหลังจากนี้จะต้องดูแลให้ดีตามกฎหมาย แต่ละคนมีความเสียหายอย่างไรให้ยึดระเบียบที่วางไว้
ขอให้มั่นใจรัฐบาลทําทุกทางช่วยคนไทยที่ถูกจับเป็นตัวประกัน ยอมรับกังวลตัวเลขคนไทยเสียชีวิตสูง กําชับทุกฝ่ายเร่งช่วยเหลือทุกวิถีทาง
รัฐบาลไทย-ข่าวทำเนียบรัฐบาล-“วราวุธ” รมว.พม. ส่งทีม One Home พม.จังหวัด ลงพื้นที่เร่งเยียวยาสภาพจิตใจครอบครัวผู้ได้รับผลกระทบจากอิสราเอล พร้อมเตรียมเปิดศูนย์ ศรส. 1 พ.ย.นี้ รับเรื่องร้องเรียนทางสังคม
วันอังคารที่ 10 ตุลาคม 2566
“วราวุธ” รมว.พม. ส่งทีม One Home พม.จังหวัด ลงพื้นที่เร่งเยียวยาสภาพจิตใจครอบครัวผู้ได้รับผลกระทบจากอิสราเอล พร้อมเตรียมเปิดศูนย์ ศรส. 1 พ.ย.นี้ รับเรื่องร้องเรียนทางสังคม
“วราวุธ” รมว.พม. ส่งทีม One Home พม.จังหวัด ลงพื้นที่เร่งเยียวยาสภาพจิตใจครอบครัวผู้ได้รับผลกระทบจากอิสราเอล พร้อมเตรียมเปิดศูนย์ ศรส. 1 พ.ย.นี้ รับเรื่องร้องเรียนทางสังคม
วันที่ 10 ตุลาคม 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวถึงกรณีการช่วยเหลือเยียวยาจิตใจญาติผู้ประสบเหตุความรุนแรงในตะวันออกกลาง ว่า ในนามของกระทรวงการพัฒนาสังคมและความมั่นคงของมนุษย์ (พม.) ขอแสดงความเสียใจสําหรับครอบครัวผู้สูญเสียและผู้ได้รับผลกระทบจากเหตุการณ์ความรุนแรงดังกล่าว ซึ่งตนได้มอบหมายให้นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ประสานงานกับพัฒนาสังคมและความมั่นคงของมนุษย์จังหวัดทุกจังหวัดที่มีผู้ได้รับผลกระทบ ไม่ว่าจะเป็นผู้เสียชีวิตและผู้ได้รับบาดเจ็บ หรือ แม้แต่ผู้ที่ยังได้รับการยืนยันรายชื่อ โดยจะมีทีมสหวิชาชีพ พร้อมกับทีมนักจิตวิทยาที่จะเข้าไปพูดคุยกับผู้ที่เกี่ยวข้อง ทั้งนี้ ตนได้กําชับและขอให้ดูมาตรการเพิ่มเติมว่า ทางกระทรวง พม. จะสามารถสนับสนุนการทํางานของหน่วยงานใดได้บ้าง อีกทั้ง ปลัด พม. พร้อมผู้บริหารระดับสูงกระทรวง พม. ได้ร่วมอยู่ในวอร์รูม (War Room) ของรัฐบาลที่จัดตั้งขึ้น เพื่อติดตามเหตุการณ์อยู่ตลอดเวลา และดูรายชื่อที่อาจได้รับเพิ่มจากเหตุการณ์นี้
นายวราวุธ กล่าวต่อไปว่า ขณะนี้ กระทรวง พม. เตรียมเปิดศูนย์เร่งรัดจัดการสวัสดิภาพประชาชน หรือ ศรส. (Human Security Emergency Management Center) หรือ HuSEC ในวันที่ 1 พ.ย. 66 โดยศูนย์ดังกล่าว ประกอบด้วย ผู้เชี่ยวชาญด้านเด็กและเยาวชน ครอบครัว สตรี และทุกมติที่กระทรวง พม. ดูแลอยู่ ซึ่งทํางานร่วมกับศูนย์ช่วยเหลือสังคม สายด่วน พม. 1300 และจะมีหน่วยเคลื่อนที่เร็วรองรับข้อร้องเรียนของประชาชน ทั้งทางออนไลน์ ออฟไลน์ หรือ วอร์คอิน (Walk in) เข้ามาแจ้ง ศรส. ซึ่งจะเป็นส่วนสําคัญที่เข้าไปช่วยเยียวยาสภาพจิตใจครอบครัวของผู้ที่ได้รับผลกระทบจากเหตุการณ์ความรุนแรงในตะวันออกกลาง
นายวราวุธ กล่าวเพิ่มเติมว่า สําหรับครอบครัวผู้ได้รับผลกระทบที่ยังไม่ได้รับการยืนยันนั้น ตนได้ส่งทีม One Home พม.จังหวัด เข้าไปพูดคุยกับทุกครอบครัว เพราะบางครั้งยังไม่ได้รับทราบการยืนยันว่าเกิดอะไรขึ้นกับบุคคลอันเป็นที่รักของครอบครัวนั้น ย่อมมีความเป็นห่วงและทําให้รู้สึกบั่นทอนสภาพจิตใจ โดยให้ทีมสหวิชาชีพและทีมนักจิตวิทยาเข้าไปพูดคุย ถึงแม้ว่าจะยังไม่มีการยืนยัน แต่อย่างน้อย เพื่อให้ได้รับความสบายใจและเป็นกําลังใจให้แต่ละครอบครัว
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-ครม.เห็นชอบการลงนามพิธีสารว่าด้วยความปลอดภัยอาหาร ด้านการสัตวแพทย์ และการปกป้องพืชเพื่อการส่งออกผลิตภัณฑ์จากผึ้งจากประเทศไทยไปยังประเทศจีน
วันอังคารที่ 10 ตุลาคม 2566
10/10/2566
ครม.เห็นชอบการลงนามพิธีสารว่าด้วยความปลอดภัยอาหาร ด้านการสัตวแพทย์ และการปกป้องพืชเพื่อการส่งออกผลิตภัณฑ์จากผึ้งจากประเทศไทยไปยังประเทศจีน
ครม.เห็นชอบการลงนามพิธีสารว่าด้วยความปลอดภัยอาหาร ด้านการสัตวแพทย์ และการปกป้องพืชเพื่อการส่งออกผลิตภัณฑ์จากผึ้งจากประเทศไทยไปยังประเทศจีน
(วันนี้ 10 ตุลาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า คณะรัฐมนตรีมีมติเห็นชอบต่อร่างพิธีสารว่าด้วยความปลอดภัยอาหารด้านการสัตวแพทย์ และการปกป้องพืช เพื่อการส่งออกผลิตภัณฑ์จากผึ้งจากประเทศไทยไปยังประเทศจีน (ร่างพิธีสารฯ) รวมทั้งอนุมัติให้รัฐมนตรีว่าการกระทรวงเกษตรและสหกรณ์หรือผู้แทนเป็นผู้ลงนามในพิธีสารฯ ทั้งนี้ หากมีการปรับแก้ไขถ้อยคําในร่างพิธีสารฯ ในส่วนที่มิใช่สาระสําคัญขอให้มอบหมายให้ผู้ลงนามเป็นผู้ใช้ดุลยพินิจในเรื่องนั้น ๆ โดยไม่ต้องนําเสนอคณะรัฐมนตรีเพื่อพิจารณาอีก พร้อมทั้งมอบหมายให้กระทรวงการต่างประเทศ (กต.) จัดทําหนังสือมอบอํานาจเต็ม (Full Powers) ให้แก่ผู้ลงนามดังกล่าวตามที่กระทรวงเกษตรและสหกรณ์ (กษ.) เสนอ
นายชัย กล่าวว่า กระทรวงเกษตรและสหกรณ์ โดยกรมปศุสัตว์ (กปศ.) ได้รับแจ้งจากสํานักงานที่ปรึกษาการเกษตรต่างประเทศ ประจํากรุงปักกิ่ง (สปษ. ปักกิ่ง) ว่า สํานักงานศุลกากรแห่งสาธารณรัฐประชาชนจีน (GACC) ได้จัดทําร่างพิธีสารฯ โดยมีสาระสําคัญเป็นการกําหนดหลักเกณฑ์ในการตรวจสอบ การกักกันความปลอดภัยอาหาร และสุขอนามัยทางสัตวแพทย์ เพื่อการส่งออกผลิตภัณฑ์จากผึ้งจากฝ่ายไทยไปยังสาธารณรัฐประชาชนจีน (ฝ่ายจีน) โดยมีวัตถุประสงค์เพื่อสร้างความเชื่อมั่นในผลิตภัณฑ์จากผึ้ง (น้ําผึ้ง นมผึ้ง และเกสรผึ้ง) ที่ส่งออกจากฝ่ายไทยไปยังฝ่ายจีน ซึ่งคาดว่าจะมีการลงนามพิธีสารดังกล่าวในเดือนตุลาคม 2566
รัฐบาลไทย-ข่าวทำเนียบรัฐบาล-กรมทางหลวงชนบท ร่วมบูรณาการหน่วยงานในพื้นที่ ระดมกำลังช่วยเหลือประชาชนที่ได้รับผลกระทบจากอุทกภัย จัดเจ้าหน้าที่วางกระสอบทรายกันน้ำตามแนวบ้านเรือน
วันอังคารที่ 10 ตุลาคม 2566
กรมทางหลวงชนบท ร่วมบูรณาการหน่วยงานในพื้นที่ ระดมกําลังช่วยเหลือประชาชนที่ได้รับผลกระทบจากอุทกภัย จัดเจ้าหน้าที่วางกระสอบทรายกันน้ําตามแนวบ้านเรือน
เพื่อบรรเทาความเดือดร้อนให้ผู้ประสบภัยในอําเภอวังทอง จังหวัดพิษณุโลก
กรมทางหลวงชนบท (ทช.) กระทรวงคมนาคม โดยแขวงทางหลวงชนบทพิษณุโลกและหมวดบํารุงทางหลวงชนบทในสังกัด ระดมกําลังเจ้าหน้าที่บรรจุถุงทรายและวางกระสอบทรายเป็นแนวกันน้ําตามบ้านเรือนของประชาชนที่ได้รับผลกระทบจากอุทกภัยในพื้นที่บ้านหัวก๊ก - วังพรม ตําบลวังทอง อําเภอวังทอง จังหวัดพิษณุโลก โดยได้บูรณาการร่วมกับหน่วยงานอื่น ๆ ในท้องถิ่น เพื่อเป็นการช่วยเหลือและบรรเทาความเดือดร้อนให้กับประชาชน นอกจากนี้ ทช. ยังได้เตรียมความพร้อมหากเกิดเหตุอุทกภัยบนถนนทางหลวงชนบท ทั้งด้านบุคลากร เครื่องมือเครื่องจักร ป้ายเตือน ป้ายแนะนําเส้นทางเลี่ยง พร้อมจัดเจ้าหน้าที่ลาดตระเวนติดตามสถานการณ์อุทกภัยอย่างต่อเนื่อง เพื่อเข้าช่วยเหลือประชาชนได้ภายใน 24 ชั่วโมง ปัจจุบันถนนทางหลวงชนบทในพื้นที่จังหวัดพิษณุโลกยังไม่ได้รับผลกระทบจากอุทกภัย ทช. จะเฝ้าระวังติดตามสถานการณ์ในโครงข่ายทางหลวงชนบทอย่างใกล้ชิด สามารถแจ้งเหตุอุทกภัยได้ที่แขวงทางหลวงชนบทในพื้นที่หรือสายด่วน ทช. โทร. 1146